## Д О Г О В О Р

## №…………………………../2017

Днес, ……………….2017 г. в гр. София, между:

**“Екоинженеринг – РМ” ЕООД,** с ЕИК 121283500, седалище и адрес на управление : гр.София-1505, бул. "Ситняково" № 23, ет.2, представлявано от Управителите инж. Вельо Илиев и инж. Луко Маринов, наричано за краткост ВЪЗЛОЖИТЕЛ, от една страна,

и от друга страна

**……………………..**ЕИК ……………., седалище и адрес на управление: …….., представлявано от …….. - ……., от друга страна, наричан за краткост **ИЗПЪЛНИТЕЛ,**

На основание чл. 20, ал. 3, т.1 от Закона за обществени поръчки и в изпълнение ПМС № 74 / 1998 г., се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема при условията и задълженията, отразени в поканата за участие и техническите спецификации, офертата на ИЗПЪЛНИТЕЛЯ и приложимата нормативна уредба, да извърши качествено и в срок **„Текущ ремонт на пътя (изкърпване) от края на регулацията на с. Елешница до обект „Елешница“, ситуиран в ПИ 021036, землище с. Елешница, община Разлог, област Благоевград – Етап 2-изкърпване на участък от КМ.0+000 до КМ.2+100“**

**ІІ. ЦЕНА И НАЧИН НА ПЛАЩАНЕ**

**Чл. 2.** Стойността на работите, предмет на настоящия договор, съгласно приетата ценова оферта на ИЗПЪЛНИТЕЛЯ, е в размер на **…….(…..) без ДДС.**

**Чл. 3.**  ВЪЗЛОЖИТЕЛЯТ заплаща на ИЗПЪЛНИТЕЛЯ приетите от инвеститорския контрол и отразени в месечни протоколи работи по договорена стойност съгласно офертата на ИЗПЪЛНИТЕЛЯ, след осигуряване на финансирането им от страна на Министерство на икономиката.

**III. СРОК ЗА ИЗПЪЛНЕНИЕ**

**Чл. 4.** Срокът за изпълнение на поръчката е до ………………2017г.

**ІІІ. ПРАВА И ЗАДЪЛЖЕНИЯ НА СТРАНИТЕ**

**Чл.5.**ВЪЗЛОЖИТЕЛЯТ има право да:

1. проверява изпълнението на видовете работи и отчетната документация по всяко време без с това да затруднява дейността на ИЗПЪЛНИТЕЛЯ**;**

2. да контролира качеството на извършените работи лично и чрез упълномощени за целта лица;

3. да отказва плащания при констатиране забавяне срока за изпълнение, при недостатъци, пропуски, или нарушаване технологичните правила;

4. да развали договора и отстрани ИЗПЪЛНИТЕЛЯ при недопустимо закъснение или пропуски в качеството, без това да освобождава последния от по-нататъшна отговорност.

**Чл.6.**ВЪЗЛОЖИТЕЛЯТ е длъжен да:

1. съдейства на ИЗПЪЛНИТЕЛЯ за нормалното извършване на работите, в рамките на неговата материална компетентност;

2. осигури непрекъснат инвеститорски контрол при изпълнение на строителството и за заверка на месечните актове за извършените СМР.

3. да заплаща на Изпълнителя приетите от инвеститорския контрол и отразени в месечни протоколи работи, след осигуряване на финансирането им от страна на МИ.

**Чл.7.** ИЗПЪЛНИТЕЛЯТ е длъжен да:

1. организира извършването на работите в срок и при спазване необходимата технологична последователност и държавните нормативи по документиране и изпълнение на строителни и монтажни работи, изискванията за здравословни и безопасни условия на труд при извършване на СМР и приложимата нормативна уредба;

2. осигурява достъп и възможност за проверки и контрол на държавните органи, инвеститорския контрол;

**3.** носи пълна отговорност за нанесени вреди на ВЪЗЛОЖИТЕЛЯ и трети лица по време на изпълнение на договора.

**Чл.8.**ИЗПЪЛНИТЕЛЯТ има право да:

1. изисква решаването на проблемни въпроси от компетентността на ВЪЗЛОЖИТЕЛЯ**,** които възпрепятстват изпълнението на СМР;

2. да получи уговореното възнаграждение.

**ІV. НЕПРЕОДОЛИМА СИЛА**

**Чл. 9.**Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. При възникване на събитието, представляващо непреодолима сила, задължително се съставят съответните протоколи по Наредба № 3 от 31.07.2003 г.

## V. СПЕЦИАЛНИ УСЛОВИЯ И САНКЦИИ

**Чл. 10.** (1) За завършени и подлежащи на разплащане ще се считат само тези видове работи, които са фактически извършени и приети според изискванията за качество на ВЪЗЛОЖИТЕЛЯ.

(2) Фактическите количества се разплащат по предложените цени, приети от ВЪЗЛОЖИТЕЛЯ и приложени към този Договор.

**Чл. 11.**(1) ВЪЗЛОЖИТЕЛЯТ не носи отговорност спрямо ИЗПЪЛНИТЕЛЯ за претърпени от последния вреди, причинени от трети лица или от работници/служители на ИЗПЪЛНИТЕЛЯ при изпълнението на този договор.

(2) ИЗПЪЛНИТЕЛЯТ няма право на никакво допълнително заплащане от страна на ВЪЗЛОЖИТЕЛЯ за понесени щети причинени от небрежност, кражби, излишни операции и други подобни действия и/или бездействия на ИЗПЪЛНИТЕЛЯ, водещи до намаляване на имуществото му в срока на изпълнение и по повод на настоящия договор.

**Чл. 12.** При неизпълнение на договорените задължения неизправната страна дължи на изправната неустойка в размер на 0. 2 % от неизпълнението на ден, както и причинените щети и пропуснатите ползи, но не повече от общо 10% от неизпълнените работи.

**Чл. 13.** При неизпълнение на договорения срок, ИЗПЪЛНИТЕЛЯТ заплаща на ВЪЗЛОЖИТЕЛЯ лихва в размер на основния лихвен процент на БНБ върху неусвоената част от договорената стойност за времето от изтичане на договорения срок за изпълнение до датата на приемането изпълнението от комисия.

**Чл. 14.** Настоящият договор може да бъде прекратен едностранно от ВЪЗЛОЖИТЕЛЯ с едномесечно писмено предизвестие. При прекратяване на договора от страна на ВЪЗЛОЖИТЕЛЯ, ВЪЗЛОЖИТЕЛЯТ заплаща на ИЗПЪЛНИТЕЛЯ стойността само на качествено извършените и приети видове работи до прекратяване на договора.

**Чл. 15.** Независимо от разпоредбата на чл. 14, договорът може да бъде прекратен едностранно с писмено уведомление от Възложителя с незабавно действие, ако Изпълнителят не започне работа по изпълнението му, до изтичане на 1 (един) месец от подписването му.

**Чл.16.** Страните по настоящия договор решават възникналите спорове относно изпълнението му чрез преговори, с подписване на споразумение, а когато това се окаже невъзможно спорът се отнася за решаване пред компетентния съд.

**Чл. 17.** За неуредените с този договор положения се прилагат нормите на действащото в страната законодателство.

Настоящият договор се състави и подписа в два еднообразни екземпляра – по един за всяка от страните и влиза в силата от датата на извеждане в деловодството на Възложителя. Неразделна част от Договора са техническите спецификации, поканата за участие и офертата на ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**инж. Вельо Илиев инж. Луко Маринов**